Våre pedagoger er dyktige veiledere som jobber systematisk for at elevene skal opparbeide god selvdisiplin. God selvdisiplin gir elevene økt frihet i Montessorimiljøet. Fram til eleven behersker selvkontroll og selvdisiplin vil pedagogene og våre øvrige ansatte være den kontrollen eleven trenger, og sette grenser for ham eller henne.
Vi forbereder det ytre miljøet og det sosiale miljøet slik at grensene både for samhandling og selvstendig arbeid er tydelige.
Alle ansatte ved skolen følger harmoni- og høflighetsprinsippene fra Montessoripedagogikken. Barna får også tilpassede harmoni- og høflighetspresentasjoner hver uke. «Harmoni og høflighet» er et svært viktig aspekt ved Montessoripedagogikken som fokuserer på dydene våre, hvilke egenskaper vi har og hvordan vi bruker de positivt.